Ja, Allister, ja ... | Maroela Media
Allister Coetzee in 'n goeie luim in Kaapstad. (Foto: Hando Jikelo/ANA pictures)
Dit is wat 'n mens kan put uit Allister Coetzee se aanhalings teenoor die media, soos dit in Reuters weergee word en wat op africannewsagency.com (ANA) gepubliseer is.
'n Mens sê nooit 'nooit' nie, maar Allister Coetzee se voortgesette vergelyking tussen die 'sterk Wallabyspan' waarteen hy sê die Bokke ongelukkig was om te verloor, en die werklikheid van die All Blacks se gehalte, is mos nie realisties nie?
"Die Springbokke het sake omgekeer," sê Coetzee. "Die 57-0-neerlaag is lankal uit ons sisteem. Ons het dit bewys teen 'n fantastiese Wallabyspan teen wie ons moes gewen het.
"Dit is vir ons belangrik om goed te begin en die sleutel is hoe jou sleutelspelers die wedstryd bestuur. Ons moet by die vaste fasette goed wees en die mini-stryde op die veld wen," het hy volgens Reuters by 'n mediakonferensie in Kaapstad gesê. "Om teen die All Blacks te speel is altyd 'n lekker uitdaging. Hulle is 'n goedgeoliede masjien en alles wat hulle doen is afgerond en skerp."
Dan neem Coetzee 'n treetjie terug wanneer hy sê die Bokke se doelwit is bloot om te verbeter. Dit gaan oor die proses. "Ons fokus moet op die proses wees, nie op die uitslag nie."
♦ Sal die rugbyondersteuners dáármee tevrede wees? Dis tog sekerlik die uitslag wat tel? Dit is mos te verskriklik om te dink dit sal nie saak maak as hulle nie op daardie 57-0 pak slae verbeter nie, maar die proses was reg?
♦ En sal die ondersteuners glo hierdie was 'n 'fantastiese Wallabyspan' teen wie die Bokke weer gelykop gespeel het?
♦ Is die wen van die mini-stryde moontlik? Teen die All Blacks? Dit is immers waaroor die spel gaan en waarna in elke wedstryd gemik moet word – en waarmee hulle so goed is.
ja 23 23 . toe loessing toe 27 27 , presies dieselfde gelykop teen selfde span met eweveel driee en doel en strafskoppe .
Onthou net Brendon, jy word betaal vir jou werk ons die ondersteuning soek resultate,, nie verskonings
Almal weet wat die werklike oorsaak van die Springbokke se pogings is. Ek wil nie daaroor derms ryg nie. Dit is al genoeg gedoen. Wat my dwars in die krop steek is die voortdurende arrogansie van die SARU bestuur en trawante. Ek praat nie eers van die totale onkunde van die politici nie. Besef die mense nie dat die spel nie meer amateur is nie. Dit gaan oor prestasie. As jy in 'n werk situasie nie kan presteer nie, is dit weg met jou. Maar nou ja, ons sit met die situasie en die spelers kiss nie hulself nie. As… Lees meer »
'n Gelykopuitslag is niksseggend, jy het nou wel nie verloor nie maar jy het ook nie gewen nie, soos jou kanse was om die wedstryd te kon wen so was ook jou opposisie se kans om te wen, dis maar asof daardie wedstryd nooit plaasgevind het nie en daar is niks daaruit te leer nie behalwe die verskonings dat die nasionale span by die kruispad is en nugter alleen weet wanneer hulle daar wil padgee.
Ek dink hy moet eerder stilbly. Dis ongelukkig so dat ons spelers tans nie goed genoeg is om die AB'S te klop nie (kom al 'n langpad aan, nog van voor AC). Maak ook nie saak wie die afrigter is nie, ons het nie tans die gehalte spelers om hulle te troef nie. Dis hartseer maar ongelukkig 'n werklikheid. Die verskil in vaardighede is daar vir almal om te sien.